Kapuvár

Kapuvár (saksa keeles Kobrunn) on linn Ungaris Győr-Moson-Soproni komitaadis, Kapuvári kreisi halduskeskus.

 Geograafiline asend 
Kapuvár asub Austria piirist ligikaudu 12 km kaugusel, Sopronist umbes 35 km idakagus ja komitaadikeskusest Győrist ligikaudu 47 km läänes. Linna läbivad Győr–Soproni raudteeliin ja maantee M85.

 Ajalugu 
Kapu kindlust on ürikutes esmamainitud 1162. aastal. Kapuvár oli kuninga valduses kuni 1387. aastani, mil see kingiti koos ümbruskonna küladega Kanizsa perekonnale. 16. sajandil läks Kapuvár seoses Kanizsa perekonna väljasuremisega Nádasdy perekonna omandisse. Ei ole päris selge, kas Türgi väed 1594. aastal Kapuvári lühikeseks ajaks vallutasid või mitte. 1683. aastal püüdis türklaste ja kurutsite ühisvägi edutult Kapuvári vallutada. Rakoczi iseseisvussõja ajal vallutasid kurutsite väed János Bottyáni juhtimisel Kapuvári 1705. aastal. Austria väed vallutasid Kapuvári varsti tagasi. 1707. aastal vallutasid kurutsid Kapuvári uuesti ja hoidsid seda oma käes kuni 1709. aastani.Kapuvár Hungarian-Ottoman Wars. Vaadatud 14. aprillil 2024

1950. aastatel ja 1960. aastatel kujunes Kapuvárist toiduainete-, kerge- ja mehaanikatööstuse keskus. Vahepeal kaotatud linnaõigused sai Kapuvár tagasi 1969. aastal.History of Kapuvár Kapuvár. Vaadatud 14. aprillil 2024

 Sõpruslinnad 
 Biharia, Rumeenia
 Dębica, Poola
 Dębica vald, Poola
 Mattersburg, Austria
 Svištovi vald, Bulgaaria
 Andau, Austria

 Viited 

Kategooria:Ungari linnad
Kategooria:Győr-Moson-Soproni komitaat